
 10.5.2021
 BG
 Официален вестник на Европейския съюз
 L 162/18
 РЕГЛАМЕНТ ЗА ИЗПЪЛНЕНИЕ (ЕС) 2021/759 НА КОМИСИЯТА
 от 7 май 2021 година
 за изменение на Регламент за изпълнение (ЕС) 2019/2072 по отношение на изключенията от изискването за растителен паспорт, статута на Италия, Ирландия, Литва, Словения и Словакия или някои региони от тях като защитени зони и позоваването на защитена зона в Португалия
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/2031 на Европейския парламент и на Съвета от 26 октомври 2016 г. за защитните мерки срещу вредителите по растенията, за изменение на регламенти (ЕС) No 228/2013, (ЕС) No 652/2014 и (ЕС) No 1143/2014 на Европейския парламент и на Съвета и за отмяна на директиви 69/464/ЕИО, 74/647/ЕИО, 93/85/ЕИО, 98/57/ЕО, 2000/29/ЕО, 2006/91/ЕО и 2007/33/ЕО на Съвета (1), и по-специално член 32, параграфи 3 и 6, член 35, параграфи 1 и 2 и член 79, параграф 2 от него,
 като има предвид, че:
 (1)
 С Регламент за изпълнение (ЕС) 2019/2072 на Комисията (2) са установени правила относно растителните паспорти при движението на растенията, растителните продукти и другите обекти в рамките на Съюза. Освен това в приложение III към посочения регламент някои държави членки и региони в държавите членки се признават за защитени зони по отношение на определени карантинни вредители за защитените зони. Освен това за някои защитени зони признаването имаше временен характер до 30 април 2020 г., за да може всяка съответна държава членка да предостави цялата необходима информация, с която да удостовери отсъствието на въпросните вредители на своя територия или в съответния регион, или за да довърши или продължи мерките по ликвидирането им.
 (2)
 Както опитът показва, обхватът на някои правила относно изключенията от изискването за растителен паспорт, предвидени в член 13, параграф 2, буква б) от Регламент за изпълнение (ЕС) 2019/2072, следва да се разшири. От съображения за последователност и с цел да бъдат обхванати всички случаи на регулирани растения, растителни продукти и други обекти, тези изключения следва по-специално да обхващат и семена от растения, растителни продукти и други обекти, които не са предмет на актовете за изпълнение, приети съгласно член 28, параграф 1, член 30, параграф 1 или член 49, параграф 1 от Регламент (ЕС) 2016/2031.
 (3)
 Територията на регион Кампания и на някои части от регион Пиемонт в Италия бяха признати за защитена зона по отношение на Erwinia amylovora (Burr.) Winsl. et al. През 2020 г. Италия предостави информация, според която Erwinia amylovora (Burr.) Winsl. et al. вече е установен в общините Agerola, Gragnano, Lettere, Pimonte и Vico Equense (провинция Неапол), Amalfi, Atrani, Conca dei Marini, Corbara, Furore, Maiori, Minori, Positano, Praiano, Ravello, Scala и Tramonti (провинция Салерно), както и на цялата територия на Пиемонт. Поради това посочените общини и цялата територия на Пиемонт следва вече да не бъдат признати за част от защитената зона по отношение на Erwinia amylovora (Burr.) Winsl. et al..
 (4)
 Освен това някои части от територията на Италия бяха признати за временна защитена зона по отношение на Erwinia amylovora (Burr.) Winsl. et al. до 30 април